Dragi osmaši!

Nastavljamo s našom nastavom na daljinu.

Današnja lekcija sastoji se od dvaju dijelova – u prvom ćete dijelu pročitati zadani tekst i odgovoriti na postavljena pitanja kojima se provjerava razumijevanje teksta, a u drugome dijelu u tekstu ćete napisati veliko početno slovo tamo gdje je potrebno.

**Odgovore na pitanja i tekst s velikim početnim slovom poslat ćete mi na provjeru e-mailom u utorak popodne (24. ožujka).**

vlatka.biscan@gmail.com

Na str. 100. u čitanci *Snaga riječi 8* pročitat ćete tekst *Judita* Mire Gavrana.

Prije čitanja teksta, radi boljega razumijevanja, prepišite u bilježnice osnovne informacije o tekstu.

Ono što biste trebali zapisati u svoje bilježnice, napisat ću plavom bojom.

Miro Gavran, *Judita*

Judita – lik iz Staroga zavjeta

– priča o Juditi potaknula je Marka Marulića (oca hrvatske književnosti) da napiše prvo književno djelo na hrvatskom jeziku – epski spjev *Judita* (dovršen 22. ožujka 1501. – taj je datum Hrvatski sabor proglasio Danom hrvatske knjige)

– Miro Gavran također obrađuje priču o Juditi u obliku Juditinih dnevničkih zapisa

– tema ulomka: gradske starješine nagovaraju Juditu da spasi svoj grad Betuliju od Asiraca

**ZADATCI**

**A. Pročitaj tekst *Judita* u čitanci.**

**B. Punim rečenicama odgovori na postavljena pitanja.**

1. Koliko su dana građani proveli pod asirskom opsadom?

2. Koja je nevolja pogodila Betuliju za vrijeme opsade?

3. Kako su se stanovnici grada ponašali tijekom te nevolje?

4. Što iz Joakimovih riječi saznajemo o tome što o Juditi misle građani Betulije

 i kakvom ju doživljavaju?

5. Prepiši iz teksta rečenice koje govore kakav je vojskovođa Holoferno.

6. Što su glavar Ozija i veliki svećenik Joakim tražili da Judita učini?

7. Kako Judita reagira na njihov prijedlog?

8. Objasni što znače Joakimove riječi upućene Juditi: „Reci mi stoga, želiš li biti

 grobar ili spasitelj svoga naroda…ˮ

9. Od koga Judita očekuje hrabrost i snagu u junačkom djelu?

10. Prepiši iz teksta rečenicu koja dokazuje da je djelo pisano u 1. osobi.

**C. Cijeli je tekst pisan malim slovom. Napiši u tekstu veliko početno slovo**

 **umjesto maloga slova tamo gdje je potrebno.**

marulićev epski spjev*judita* tiskan je 1521. u veneciji. marulić ga je napisao kao poticaj hrvatskomu narodu na otpor protiv osmanlija jer je split u to doba bio u osmanlijskome okruženju. jedini primjerak prvoga izdanja sačuvan je u dubrovniku. dva primjerka drugoga izdanja čuvaju se u nacionalnoj i sveučilišnoj knjižnici u zagrebu.

marulić se rodio 18. kolovoza 1451. u starom dijelu splita, a umro u istom gradu 5. siječnja 1524. godine. bio je rodoljub i europljanin, splićanin i hrvat, zato je postao legenda kao otac hrvatske književnosti.

 djela su mu objavljivana na svim europskim jezicima, a čitatelji njegovih latinskih djela bili su sveti franjo saleški, francuska kraljica margareta navarska, engleski kralj henrik osmi, sveti franjo ksaverski i drugi.

od 1991. godine u splitu se, u organizaciji hrvatskoga narodnoga kazališta, održava kulturna manifestacija nazvana marulićevi dani, posvećena hrvatskoj dramskoj riječi i marulićevu djelu.